Document ID: 32013R0050

PADOMES ĪSTENOŠANAS REGULA (ES) Nr. 50/2013
(2013. gada 22. janvāris),
ar ko īsteno 16. panta 2. punktu Regulā (ES) Nr. 204/2011 par ierobežojošiem pasākumiem saistībā ar situāciju Lībijā
EIROPAS SAVIENĪBAS PADOME,
ņemot vērā Līgumu par Eiropas Savienības darbību,
ņemot vērā Padomes Regulu (ES) Nr. 204/2011 (2011. gada 2. marts) par ierobežojošiem pasākumiem saistībā ar situāciju Lībijā (1) un jo īpaši tās 16. panta 2. punktu,
tā kā:
(1)
Padome 2011. gada 2. martā pieņēma Regulu (ES) Nr. 204/2011.
(2)
Padome uzskata, ka vairs nav pamatojuma Regulas (ES) Nr. 204/2011 III pielikumā paturēt vienu vienību.
(3)
No sarakstiem Regulas (ES) Nr. 204/2011 III pielikumā būtu jāsvītro viena persona, kas būtu jāiekļauj minētās regulas II pielikumā iekļautajos sarakstos.
(4)
Būtu jāatjaunina informācija par dažām personām, kuras ir iekļautas sarakstos Regulas (ES) Nr. 204/2011 II un III pielikumā.
(5)
Tāpēc attiecīgi būtu jāgroza Regulas (ES) Nr. 204/2011 II un III pielikums.
IR PIEŅĒMUSI ŠO REGULU.
1. pants
Regulas (ES) Nr. 204/2011 II un III pielikumu groza tā, kā norādīts šīs regulas pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 22. janvārī

Labels: 18
5